मोहनभागवतनगर अपने आप में एक सशक्त और आत्मनिर्भर नगर था। कोई भी दरिद्र नहीं था। लेकिन कुछ समय से हुआ यह कि नगर में कुछ खास किस्म के बाबाओं का उभार होने लगा और वातावरण में भी परिवर्तन दिखने लगा। इन बाबाओं में कोई खाखी कहलाता और कोई मुनि जी। कोई राख रमाता और कोई दम लगाता। कोई गाँजा-भाँग और चरस की सुल्फियाँ खींच कर नेत्र लाल करके रखता। कुछ 24 इनटू 7 वाले अंदाज में धूनी तापते, जटाओं को वर्षों बिना धोए रख कर बढ़ाते और डेडलॉक तैयार करते।